cyanic-selkie/wikianc huggingface dataset:
Μάχη της Αμφιλοχίας
Η Μάχη της Αμφιλοχίας ξεκίνησε το βράδυ της 12ης Ιουλίου του 1944, διήρκησε τουλάχιστον 14 ώρες, συμμετείχαν περίπου 1400 άνδρες της 8ης Μεραρχίας του ΕΛΑΣ ενάντια σε 1200 καλά οχυρωμένους Γερμανούς της 104ης Μεραρχίας Ορεινών Κυνηγών και δυνάμεις της τοπικής Χωροφυλακής, και αποτέλεσε τη μεγαλύτερη τακτική επιχείρηση του ΕΛΑΣ σε όλη τη διάρκεια της Κατοχής, τόσο από πλευράς δυναμικού όσο και από αυτής των επιτευγμάτων.
Η μάχη
Περίπου 340 αντάρτες του 3ου τάγματος του 2/39 συντάγματος του ΕΛΑΣ, με περίπου 1000 άνδρες υποστηρικτικές εφεδρείες τοποθετημένους στους συνδετήριους δρόμους προς Άρτα, Αγρίνιο και Βόνιτσα ξεκίνησαν την επιχείρηση στις 20:00 το βράδυ καταλαμβάνοντας τα Γερμανικά φυλάκια στα όρια της πόλης, ενώ τα μεσάνυχτα ξεκινά η επίθεση για την ολοκληρωτική κατάληψη της πόλης. Οι μάχες κράτησαν μέχρι την άλλη μέρα το μεσημέρι, και διεξαγόνταν κυρίως γύρω από τα κτίρια που είχαν επιτάξει οι Γερμανοί, αφού είχαν αιφνιδιαστεί και δεν είχαν προλάβει να διασκορπιστούν. Τα χαράματα, οι επιτεθέμενοι πυρπόλησαν το κτίριο Χωροφυλακής με το περιεχόμενό του αφότου δέχτηκαν πυροβολισμούς από αυτό, παρότι η Χωροφυλακή είχε συμφωνήσει με τον ΕΛΑΣ να μη συμμετάσχει στη μάχη. Η πλάστιγγα άρχισε να γέρνει υπέρ του ΕΛΑΣ τα ξημερώματα, όταν άρχισαν να εμπλέκονται στη μάχη και οι εφεδρείες. Ο αντάρτες αποχώρησαν χωρίς να έχουν εκκαθαρίσει πλήρως όλους τους θύλακες, επειδή κατά τις 18:00 άρχισαν να συρρέουν Γερμανικές ενισχύσεις, τρία πλοιάρια μέσω θαλάσσης, και τανκ από το Αγρίνιο. Οι απώλειες του ΕΛΑΣ ήταν περίπου το 1/3 της αρχικής δύναμης πυρός.
Έκβαση
Η νίκη αυτής της μάχης για τους Έλληνες αντιστασιακούς είχε τελικά ως αποτέλεσμα να προστατευτεί η άλλη μεγάλη αντιστασιακή οργάνωση ο ΕΔΕΣ και να μην πραγματοποιηθούν οι σχεδιαζόμενες επίθεσεις εναντίον της. Ως απάντηση οι Γερμανοί σχεδιάσαν τη μεγάλη εκκαθαριστική επιχείρηση Eχίδνα (5 με 31 Αυγούστου) εναντίον της βάσης των ανταρτών του ΕΛΑΣ στον ορεινό όγκο της Ρούμελης, η οποία αν και απέτυχε στον κύριο στόχο της, ευθύνεται για τη θανάτωση περίπου 170 αμάχων και τη μερική ή πλήρη καταστροφή δεκάδων χωριών και κωμοπόλεων.
Πηγές
Κατηγορία:Μάχες του ΕΛΑΣ Κατηγορία:1944 Κατηγορία:Μάχες γερμανικού στρατού Κατηγορία:Γερμανική κατοχή της Ελλάδας
Φίλιπ Γκλας
Ο Φίλιπ Γκλας (γενν. Βαλτιμόρη, 31 Ιανουαρίου 1937) είναι Αμερικανός μουσικός και συνθέτης. Θεωρείται ένας από τους μεγαλύτερους και γνωστότερους συνθέτες του 20ού αιώνα, καθώς επίσης και ως ο ιδρυτής του κινήματος του μινιμαλισμού στη μουσική, με μεγάλη επίδραση στο χώρο του. Ο ίδιος θεωρεί τον εαυτό του κλασικιστή, πράγμα που αποδίδει στις κλασικές σπουδές του στη μουσική.
Πρώτα χρόνια
Ο Γκλας πρωτοήρθε σε επαφή με τη μουσική στο μαγαζί του πατέρα του. Ο Μπεν Γκλας, ο πατέρας του Φίλιπ Γκλας, ήταν ιδιοκτήτης ενός μικρού καταστήματος με την επωνυμία General Radio, στο οποίο πωλούσε μουσικούς δίσκους και επισκεύαζε ραδιόφωνα. Κάθε φορά που κάποιος δίσκος δεν πήγαινε καλά από πλευράς πωλήσεων, ο Μπεν τον έπαιρνε στο σπίτι του, τον άκουγε μαζί με τα τρία παιδιά του και προσπαθούσε να καταλάβει ποιοι ήταν οι λόγοι για τους οποίους συνέβαινε αυτό. Επηρεασμένος από ένα οικογενειακό περιβάλλον στο οποίο το μουσικό στοιχείο είχε έντονο ρόλο, ο Γκλας ξεκίνησε να κάνει μαθήματα μουσικής από μικρός. Σε ηλικία 6 ετών έμαθε να παίζει βιολί, και σε ηλικία 8 χρονών ξεκίνησε μαθήματα για φλάουτο.
Αφού παρακολούθησε μαθήματα στο Ινστιτούτο Πίμποντι της Βαλτιμόρης, ο Γκλας γράφτηκε στο Πανεπιστήμιο του Σικάγου σε ηλικία 15 ετών, από όπου και αποφοίτησε με πτυχίο στα μαθηματικά και τη φιλοσοφία. Μετά την αποφοίτησή του σε ηλικία 19 ετών, ήταν αποφασισμένος να γίνει συνθέτης. Για το λόγο αυτό μετακόμισε στη Νέα Υόρκη, όπου και γράφτηκε στη Σχολή Καλών Τεχνών Τζούλιαρντ.
Φοίτησε δίπλα στη Νάντια Μπουλανζέ.
Χρήστος Σωτηρακόπουλος
Βιογραφία
Ο Χρήστος Σωτηρακόπουλος γεννήθηκε το 1962 στο Βύρωνα Αττικής. Ενώ σπούδαζε στο Πανεπιστήμιο του Μιλάνου, στο τμήμα Πολιτικών Επιστημών, ξεκίνησε να εργάζεται στην εφημερίδα Απογευματινή (1979). Το 1983 ο Γιάννης Διακογιάννης αποχωρεί από την παρουσίαση της αθλητικής εκπομπής της ΕΡΤ, Αθλητική Κυριακή. Το 1984 ο Σωτηρακόπουλος ανέλαβε τη συμπαρουσίαση της Αθλητικής Κυριακής μαζί με τους Νίκο Κατσαρό και Γιάννη Μαμουζέλο.
Τη δεκαετία του '90 θα εργασθεί στον τηλεοπτικό σταθμό Mega Channel ενώ το 1994 δημιούργησε το Κέντρο Αθλητικού Ρεπορτάζ, μία εξειδικευμένη σχολή σε θέματα αθλητικής δημοσιογραφίας, η πρώτη σχολή στην Ελλάδα που ασχολούνταν αποκλειστικά με το αντικείμενο. Το 2017 ανακοίνωσε πως η σχολή θα συνεργαστεί με την New Media Studies του Σταμάτη Μαλέλη, ουσιαστικά φτιάχνοντας τη μεγαλύτερη ιδιωτική σχολή σπουδών μέσων ενημέρωσης στην Ελλάδα. Το 1996 δημιουργεί τον ραδιοφωνικό σταθμό ΣΠΟΡ FM 94,6 που αργότερα θα μετονομαστεί σε SuperΣΠΟΡ FM, NovaΣΠΟΡ FM ενώ σήμερα λέγεται BwinΣΠΟΡ FM 94.6. Για 18 χρόνια από τη θέση του γενικού διευθυντή και διευθύνοντα συμβούλου του διοικητικού συμβουλίου της εταιρείας, τον οδήγησε μέχρι την κορυφή των αθλητικών ραδιοφώνων πριν αποχωρήσει το καλοκαίρι του 2014 όταν παραχώρησε τις μετοχές στον ΣΚΑΪ.
Το 2005 ξεκινά να εκδίδεται η εφημερίδα SportDay όντας από τους βασικούς μετόχους και αναλαμβάνει σύμβουλος έκδοσής της και αρθρογράφος έως το 2015. Έχει καλύψει ραδιοφωνικά τέσσερα Παγκόσμια Κύπελλα (1994, 1998, 2006, 2018), επτά Euro (1988, 1992, 1996, 2000, 2004, 2008 και 2012), ενώ ξεκίνησε να μεταδίδει αγώνες του ΟΥΕΦΑ Τσάμπιονς Λιγκ από το 1994-95, καλύπτοντας τον τελικό της διοργάνωσης από το 1995 μέχρι το 2006 τηλεοπτικά και από το 2007 και μετά ραδιοφωνικά, ενώ από το 2015 μέχρι το Μάιο του 2022 μετέδιδε αγώνες των κορυφαίων ευρωπαϊκών διοργανώσεων και της Πρέμιερ Λιγκ για την COSMOTE TV. Από την 1η Ιουνίου της χρονιάς εκείνης που τα δικαιώματα της τελευταίας απέκτησε εκ νέου η NOVA επανήλθε ως σχολιαστής των αγώνων στα κανάλια Novasports.
Είναι μέλος του Πανελλήνιου Συνδέσμου Αθλητικών Συντακτών (ΠΣΑΤ), της Ένωσης Συντακτών Ημερησίων Εφημερίδων Αθηνών και της Διεθνούς Ένωσης Αθλητικού Τύπου (AIPS).
Από το 2007 δημιούργησε την ιστοσελίδα www.footballbet.gr
Από το 2010 σε συνεργασία με το συνάδελφο και συνεργάτη του Γιώργο Θαναηλάκη έχει αναλάβει την περιγραφή στην ελληνική έκδοση της σειράς ποδοσφαιρικών ηλεκτρονικών παιχνιδιών Pro Evolution Soccer της ιαπωνικής εταιρίας ηλεκτρονικών παιχνιδιών Konami.
Από το 2011 δημιούργησε την ιστοσελίδα www.england365.gr.
Το 2021 σε συνεργασία με την οικονομική ιστοσελίδα www.bankingnews.gr έφτιαξε την ιστοσελίδα www.bnsports.gr.
Διακρίσεις
Οι διακρίσεις που έχει κερδίσει ο Χρήστος Σωτηρακόπουλος στη διάρκεια της δημοσιογραφικής του καριέρας είναι πολλές και σημαντικές.
Βιβλιογραφία
Μέχρι σήμερα ο Χρήστος Σωτηρακόπουλος έχει γράψει 6 βιβλία.
Εξωτερικοί σύνδεσμοι
Κατηγορία:Έλληνες αθλητικογράφοι Κατηγορία:Έλληνες ιστορικοί του αθλητισμού
Χάινριχ Συτς
Ο Χάινριχ Συτς (Heinrich Schütz, 18 Οκτωβρίου 1585 - 16 Νοεμβρίου 1672) ήταν Γερμανός συνθέτης και οργανίστας. Ανάμεσα στα έργα του ξεχωρίζουν οι 7 Λέξεις του Ιησού Χριστού (1645), το Ορατόριο των Χριστουγέννων (1664) και τα Πάθη, κατά Ματθαίο, Λουκά και Ιωάννη (1665-1666).
Έργα
Υπάρχουν πάνω από 500 ατομικά έργα του μουσικοσυνθέτη.
Εξωτερικοί σύνδεσμοι
Κατηγορία:Συνθέτες του Μπαρόκ Κατηγορία:Γερμανοί συνθέτες κλασικής μουσικής
Νιτρομεθανικό οξύ
Το νιτρομεθανικό οξύ ή νιτροφορμικό οξύ είναι ένα νιτροαλκανικό οξύ με σύντομο συντακτικό τύπο O2NCOOH.
Με νίτρωση αλομεθανικών οξέων
Με επίδραση νιτρώδους αργύρου (AgNO2) σε αλομεθανικό οξύ (XCOOH) παράγεται νιτρομεθανικό οξύ :
Με οξείδωση αμινομεθανικού οξέος
Με οξείδωση αμινομεθανικού οξέος με υπεροξείδιο του υδρογόνου (H2O2) ή υπεροξύ (RCO3H) παράγεται νιτρομεθανικό οξύ :
Με καρβοξυλίωση νιτροαλαγονιδίων
Με καρβοξυλίωση με διοξείδιο του άνθρακα (CO) νιτροαλογονιδίων (O2NX), μέσω αλομαγνησιακών ενώσεων (αντιδραστήρια Grignard) παράγεται νιτρομεθανικό οξύ :
Με υδρόλυση νιτροκυανίου
Με υδρόλυση νιτροκυανίου (O2NCN) σε όξινο περιβάλλον παράγεται νιτρομεθανικό οξύ :
Με οξείδωση 1,2-δινιτροαιθενίου, νιτρομεθανόλης-1 ή νιτρομεθανάλης
1. Με οξείδωση 1,2-δινιτροαιθένιου(O2NCH=CHNO2) παράγεται νιτρομεθανικό οξύ :
2. Με οξείδωση νιτρομεθανόλης (O2NCH2OH) παράγεται νιτρομεθανικό οξύ :
3. Με οξείδωση νιτρομεθανάλης (O2NCHO) παράγεται νιτρομεθανικό οξύ :
Από νιτρομηλονικό οξύ
Από νιτρομηλονικό οξύ [HOOCCH(NO2)COOH] παράγεται νιτρομεθανικό οξύ :
Πηγές
Κατηγορία:Καρβονικά οξέα Κατηγορία:Νιτροαλκανικά οξέα
Φίλιππος της Νοβάρα
Ο Φίλιππος της Νοβάρα (π. 1200 – π. 1270) ήταν μεσαιωνικός ιστορικός, στρατιώτης, μουσικός, διπλωμάτης, ποιητής και νομικός γεννημένος στη Νοβάρα της Ιταλίας και καταγόμενος από οίκο ευγενών, ο οποίος πέρασε το σύνολο της ενήλικης ζωής του στη Μέση Ανατολή. Αρχικά, υπηρέτησε την οικογένεια των Ιμπελέν, ενώ συμμετείχε σε αριθμό σημαντικών μαχών και διπλωματικών διαπραγματεύσεων στις οποίες εμπλέκονταν η Ιερουσαλήμ και η Κύπρος. Συνέγραψε χρονικό με θέμα τον Πόλεμο των Λομβαρδών, τη διαμάχη που έλαβε χώρα μεταξύ της οικογένειας των Ιμπελέν και του Αγίου Ρωμαίου Αυτοκράτορα, Φρειδερίκου Β΄.
Συνέγραψε, επίσης, μία μακροσκελή πραγματεία επί της φεουδαρχικής νομοθεσίας της Ιερουσαλήμ, η οποία και επηρέασε μεταγενέστερους νομικούς όπως ο Ιωάννης ντ'Ιμπελέν.
Βιβλιογραφία
Κατηγορία:Ιταλοί ιστορικοί Κατηγορία:Ιταλοί νομικοί Κατηγορία:Ιταλοί ποιητές Κατηγορία:Ιταλοί μουσικοί Κατηγορία:Σταυροφόροι Κατηγορία:Ιταλοί διπλωμάτες
Πολιόχνη VII (ιώδης περίοδος)
Η Ιώδης περίοδος της Πολιόχνης, της προϊστορικής πόλης που ανακαλύφθηκε στην ανατολική Λήμνο, κοντά στο χωριό Καμίνια, αποτελεί το κύκνειο άσμα της πόλης και αντιστοιχεί στην περίοδο 1700-1400 π.Χ. σύμφωνα με τη χρονολόγηση της Ιταλικής Αρχαιολογικής Σχολής Αθηνών.
Αρχαιολογικές πληροφορίες
Η Ιώδης Πολιόχνη δεν παρουσίασε κάτι καινούργιο πολιτισμικά. Είναι επηρεασμένη από τον πρωτομυκηναϊκό και το μινωικό πολιτισμό, όπως προκύπτει από την ύπαρξη πλήθους αγγείων.
Σίγουρα οι μύθοι για τον Κρητικό στην καταγωγή βασιλιά της Λήμνου, το Θόαντα και για την θεσσαλικής καταγωγής γυναίκα του Μύρινα έχουν κάποιο ιστορικό υπόβαθρο, που αντιστοιχεί μάλλον σε αυτή την εποχή. Κάποια συμμαχία μεταξύ Μινωιτών και Μινύων πρέπει να υπήρξε σχετικά με την κυριαρχία στη Λήμνο. Πάντως το κέντρο βάρος της ζωής στο νησί έχει μετατοπιστεί πλέον στο Κουκονήσι, το οποίο αυτή την περίοδο γνωρίζει μεγάλη ακμή. Είναι σίγουρο ότι η παρακμή της Πολιόχνης συνέβαλε σε αυτή την εξέλιξη.
Πηγές
Κατηγορία:Πολιόχνη
Ελισάβετ του Άνχαλτ-Τσερμπστ, ηγουμένη
Η Ελισάβετ, γερμ.: Elisabeth von Anhalt (15 Οκτωβρίου 1545, Ντέσαου - 26 Σεπτεμβρίου 1574, Μπάρμπυ ) από τον Οίκο των Ασκάνια ήταν ηγουμένη των κοσμικών μονών στο Γκέρνροντε και στο Φρόζε ως Ελισάβετ Γ΄ του Άνχαλτ. Αφού έφυγε από το μοναστήρι, έγινε με τον γάμο της κόμισσα του Μπάρμπυ.
Βιογραφία
Ήταν η δεύτερη (επιζήσασα) κόρη του Ιωάννη Β΄ πρίγκιπα του Άνχαλτ (1504-1551) από το γάμο του με τη Μαργαρίτα των Χόεντσολερν (1511–1577), κόρη του Ιωακείμ Α΄ εκλέκτορα του Βραδεμβούργου.
Το 1565 η Ελισάβετ εξελέγη ηγουμένη της αυτοκρατορικής μονής του Αγίου Σύριακ (Cyriac, Κυριακού) στο Γκέρνροντε. Οι προσπάθειές της για βελτίωση της οικονομικής κατάστασης των βαριά χρεωμένων είχαν λίγη επιτυχία. Το 1570 παραιτήθηκε από τη θέση της ως μοναχής και παντρεύτηκε. Τη διαδέχτηκε ως ηγουμένη η ανιψιά της Άννα Μαρία του Άνχαλτ.
Αεροδρόμιο Παρισιού-Σαρλ-ντε-Γκωλ
Από το αεροδρόμιο διακινήθηκαν 60,8 εκατομμύρια επιβάτες το 2008 και αποτελεί το 5ο μεγαλύτερο αεροδρόμιο στον κόσμο σε κίνηση επιβατών, το 8ο παγκοσμίως σε κίνηση αεροσκαφών (και 1ο σε όλη Ευρώπη) και το 7ο παγκοσμίως σε κίνηση εμπορευμάτων. Το αεροδρόμιο είναι έδρα και κόμβος της Air France.
Ελισάβετ του Άνχαλτ-Τσερμπστ, ηγουμένη
Βιογραφία
Παντρεύτηκε στις 19 Ιουλίου 1570 στο Μπέρνμπουργκ με τον Βόλφγκανγκ Β΄ κόμη του Μπάρμπυ και Mύλινγκεν (1531–1615). Μεταξύ της Ελισάβετ και του αδελφού της Ιωακείμ-Ερνέστου προέκυψε διαφωνία σχετικά με το αβαείο και τη διεκδίκησή της επί του Άνχαλτ. Η διαφορά λύθηκε λίγο πριν από το τέλος της και αυτή αντισταθμίστηκε με το ποσό των 76.000 ταλήρων.
Από τον γάμο της με τον Βόλφγκανγκ, η Ελισάβετ είχε έναν γιο με το όνομα Κρίστοφερ, που απεβίωσε νέος. Η Ελισάβετ απεβίωσε από «φυματίωση» το 1574 και τάφηκε στο Μπάρμπυ.
Αεροδρόμιο Παρισιού-Σαρλ-ντε-Γκωλ
Εγκαινιάστηκε το 1974 και αντικατέστησε το Αεροδρόμιο Ορλύ ως το μεγαλύτερο αεροδρόμιο της χώρας.
Εξωτερικοί σύνδεσμοι
Κατηγορία:Αεροδρόμια στη Γαλλία Κατηγορία:Διεθνή αεροδρόμια Κατηγορία:Μεταφορές στο Παρίσι Κατηγορία:Σαρλ ντε Γκωλ
Μονή Αγίας Τριάδας Χάλκης
Η Ιερά Πατριαρχική και Σταυροπηγιακή Μονή της Αγίας Τριάδος Χάλκης είναι χτισμένη στον Λόφο της Ελπίδας (τουρκικάː Ümit Tepesi ἢ Papaz Daği), στο τρίτο κατά σειρά νησί των Πριγκιπονήσων, στη Χάλκη της Κωνσταντινούπολης.
Η Μονή απαντάται με διάφορες ονομασίες και τίτλους στο πέρασμα των χρόνων, όπως «μονὴ τῆς (τοῦ) Χαλκίτου», «τὸ μοναστήρι τῆς Χάλκης», «ἡ μονὴ τῶν Δεσποτῶν», «ἡ Σιών», «ἡ Νέα Σιών», «τοῦ Ἐσόπτρου», «τοῦ Κατόπτρου», «Περίβλεπτος», «Στούδιον Σοφίας καὶ Μαθημάτων».
Στις αρχές του 9ου αιώνα αναφέρεται η ύπαρξη της «μονής τῶν Δεσποτῶν» στο νησί της Χάλκης, στην οποία είχε εκτοπιστεί ο Θεόδωρος Στουδίτης (809-811).
Το 860 η μονή λεηλατήθηκε από τους Ρως και ερειπώθηκε. Η παράδοση συνδέει την ανακαίνισή της με τον πατριάρχη Φώτιο. Εξόριστη στη μονή παρέμεινε και η αυτοκράτειρα Θεοδοσία, σύζυγος του αυτοκράτορα Λέοντος Ε΄ Αρμένιου. Από το βυζαντινό παρελθόν της υπάρχει άλλη μια πληροφορία που φέρει τη βασίλισσα Αικατερίνη Κομνηνή να έχει μονάσει εδώ στα 1063, λαβούσα το όνομα «μοναχή Ξένη».
Όμως, η σπουδαιότητα της μονής Αγ. Τριάδας συνίσταται στην ίδρυση εδώ το 1844 της ονομαστής Θεολογικής Σχολής της Χάλκης από τον πατριάρχη Γερμανό Δ΄. Για 150 χρόνια η Θεολογική Σχολή υπήρξε το φυτώριο θεολόγων και ιεραρχών της Ορθόδοξης Εκκλησίας.
Η μονή λειτουργεί μέχρι και σήμερα, όχι όμως και η Σχολή.
Σήμερα η αδελφότητα απαριθμεί 5 πατέρες και Ηγούμενος της Ιεράς Μονής είναι ο Επίσκοπος Αραβισσού Κασσιανός Νότης.
Εφορεία Ιεράς Μονής
Η Σχολή της Χάλκης, υπάγεται αμέσως στην κανονική και διοικητική δικαιοδοσία του εκάστοτε Πατριάρχη Κωνσταντινουπόλεως και της περί αυτό Αγίας και Ιεράς Συνόδου του Οικουμενικού Πατριαρχείου. Για τις υποθέσεις της Σχολής, έχει συσταθεί μια ιδιαίτερη συνοδική επιτροπή από Ιεράρχες του Θρόνου, η οποία καλείται και Εφορεία της Ιεράς Θεολογικής Σχολής της Χάλκης και μετά το 1971 καλείται ως Εφορεία Ιεράς Μονή Αγίας Τριάδος Χάλκης, με δικό της Γραφείο στην έδρα του Πατριαρχείου και με αναφορά απευθείας στον Πατριάρχη.
Η Εφορεία ασχολείται με τον προϋπολογισμό, τα οικονομικά, το διορισμό του διδακτικού και λοιπού προσωπικού και την πρόσληψη των μαθητών αλλά και γενικότερα την εποπτεία της Σχολής.
Η Εφορεία σήμερα αποτελείται από τους εξής Μητροπολίτες:
Διατελέσαντες Ηγούμενοι
Παρακάτω δίνονται τα ονόματα όσων υπήρξαν Ηγούμενοι της Ιεράς Μονής Αγίας Τριάδος Χάλκης:
Από το 1844, οι εκάστοτε Σχολάρχες της Θελογικής Σχολής αναλάμβαναν και το αξίωμα του Ηγουμένου της Ιεράς Μοναστικής και Κοινοβιακής Αδελφότητας.
Μόνο ηγούμενοι υπήρξαν οιː
Εξωτερικοί σύνδεσμοι
Τριάδας Κατηγορία:Χάλκη (Τουρκία)
Βασίλης Μάρος
Τα πρώτα χρόνια
Ο Βασίλης Μάρος γεννήθηκε στην Αθήνα. Στα δέκα του χρόνια ξεροστάλιαζε στις βιτρίνες των γνωστών φωτογράφων της εποχής. Λίγη αργότερα, βρέθηκε να κουβαλάει τον τρίποδα των μηχανών τους και να κάνει τα πρώτα μαθήματα φωτογραφίας δίπλα τους. Κατά τη διάρκεια της κατοχής ενεπλάκη πολύ νωρίς στην Αντίσταση, γνώρισε τις φυλακές των Ναζί, δραπέτευσε στην Ουγγαρία, συνελήφθη ξανά από τους Γερμανούς και στάλθηκε σε στρατόπεδο καταναγκαστικής εργασίας κι εργοστάσια στην Αυστρία.
Το ξεκίνημα
Μετά την Κατοχή σπούδασε φωτογραφία στο Μόναχο (1948-49), κι εργάστηκε ως εικονολήπτης στην Υπηρεσία Κινηματογράφου Στρατού (1950).
Το 1952-54, με ιταλική υποτροφία, σπούδασε στη διάσημη κινηματογραφική εταιρία INCOM της Ρώμης. Εκεί είχε την ευκαιρία να μάθει δίπλα στους σημαντικότερους οπερατέρ και διευθυντές φωτογραφίας της εποχής, όπως ο Τζακ Κάρντιφ, ο Καρλ Στράους, ο Αλ Ρόνσον και ο Άλντο Τόντι.
Η καθιέρωση
Με την επανάσταση του Μοσαντέκ στο Ιράν τον Αύγουστο πηγαίνει στην Τεχεράνη. Είναι ο μόνος εικονολήπτης εκεί, απεσταλμένος της INCOM, που κινηματογραφεί τα γεγονότα. Γι' αυτό κι αυτή η ιστορία κερδίζει το πρώτο βραβείο των Επικαίρων της χρονιάς. Μετά από αυτή την επιτυχία, συνεργάστηκε με τη NEW YORK TELEVISION NBC και τον Σπύρο Σκούρα, τον τότε Πρόεδρο της 20th CENTURY FOX. Αργότερα, στέλνεται στην Ελλάδα, για να οργανώσει τα νέα της FOX MOVIETOBE NEWS στην Ελλάδα και τη Μέση Ανατολή. Επέστρεψε στην Ελλάδα και γύρισε την πρώτη έγχρωμη ταινία σε Eastman Colour: «FIRST PERIODS» το 1956. Την επόμενη χρονιά ήταν διευθυντής φωτογραφίας στο δεύτερο συνεργείο της ταινίας: «Το Παιδί και το Δελφίνι» με πρωταγωνίστρια τη Σοφία Λόρεν.
Η κληρονομιά του Μάρου
Μετά από μισό αιώνα παραγωγής και δημιουργίας 50 και πλέον ντοκιμαντέρ και κινηματογραφικών ταινιών άφησε μια πλούσια παρακαταθήκη για τις επόμενες γενεές κινματογραφιστών στην Ελλάδα και διεθνώς.
Στην επαγγελματική του ζωή χρησιμοποίησε τον κινηματογράφο ως προσωπκό τρόπο έκφρασης και την εικόνα περισσότερο από τα λόγια. Ένιωσε βαθιά την αποστολή του ως καλλιτέχνης σε σχέση με το εκφρατικό του μέσο. Δημιούργησε ταινίες που αντανακλούσαν τις δικές του συγκινήσεις κάθε φορά που επιχειρούσε να προσεγγγίσει το θέμα του. Πολύ νέος κατάλαβε ότι το τρίτο μάτι της κινηματογραφικής του μηχανής συνελάμβανε αυτό που απλώς οι άλλοι μαντεύουν. Αυτό το μάτι της μηχανής του επέτρεπε πάντοτε να καταλάβει καλύτερα την εικόνα, τη μαγεία των χρωμάτων και τη δύναμη των ήχων, κι εν γένει τον λόγο της ανθρώπινης ύπαρξης.
Πηγές
Συλλογικό έργο, Βασίλης Μάρος, 50 χρόνια ελληνικοού κινηματογράφου, Ταινιοθήκη της Ελλάδος, ΑΘήνα 2008.
Παραπομπές
Κατηγορία:Έλληνες κινηματογραφιστές Κατηγορία:Έλληνες παραγωγοί ντοκιμαντέρ Κατηγορία:Έλληνες φωτογράφοι
Penryn (μικροεπεξεργαστής)
Οι επεξεργαστές Penryn κυκλοφόρησαν σε εκδόσεις με κρυφή μνήμη μεγέθους 3 και 6 MB.
Οι επεξεργαστές χαμηλής κατανάλωσης κράτησαν την ονομασία Penryn. Η μικρή έκδοση (των 3ΜΒ κρυφής μνήμης) ήταν μια σειρά επεξεργαστών απλού πυρήνα και ονομάστηκε Penryn-3M. Οι 4πύρηνοι επεξεργαστές ονομάστηκαν Penryn-QC, αποτελούνταν από δύο ξεχωριστά διπύρηνα τσιπ ενωμένα σε μία διάταξη και 6ΜΒ κρυφής μνήμης 2ου επιπέδου ανά τσιπ.
Η αντίστοιχες εκδόσεις των Penryn και Penryn-QC για τους σταθερούς υπολογιστές ήταν οι Wolfdale και Yorkfield.
Τους Penryn και Penryn-QC διαδέχθηκαν οι επεξεργαστές Arrandale και Clarksfield αντίστοιχα.
Penryn
Οι επεξεργαστές με τον πυρήνα Penryn αποτέλεσαν τους πρώτους επεξεργαστές που κατασκευάστηκαν με τη λιθογραφική μέθοδο ολοκλήρωσης των 45 νανομέτρων. Σημαντικές πρόοδοι που συνόδευσαν τους επεξεργαστές αυτούς ήταν η ενσωμάτωση ενός νέου αρχιτεκτονικού συνόλου εντολών, του SSE4 καθώς και η χρησιμοποίηση ενός νέου υλικού κατασκευής των επεξεργαστών. Το υλικό αυτό ονομάζεται άφνιο και αποτελεί ένα διηλεκτρικό στοιχείο υψηλού δείκτη κ (high-k).
Οι Penryn κατασκευάστηκαν έτσι ώστε να συνεργάζονται με τη σειρά τσιπσετ Bearlake στους σταθερούς υπολογιστές. Ορισμένα μοντέλα των επεξεργαστών αυτών υποστήριζαν ταχύτερη επικοινωνία με το τσίπσετ στα 1333 ΜΗz. Επίσης υποστήριζαν μνήμες SDRAM τύπου DDR3. Στους φορητούς υπολογιστές συνεργάζονται με τη σειρά τσιπσετ Crestline, η οποία ωστόσο δεν υποστηρίζει μνήμες DDR3.
Οι σειρές επεξεργαστών Penryn, SL9xxx, SP9xxx, P9xxx, T9xxx, και X9xxx, είχαν επίσης ενεργοποιημένο όλο το μέγεθος των 6 ΜΒ κρυφής μνήμης, ενώ οι P7xxx, P8xxx και Τ8xxx είχαν ενεργοποιημένα μόνο τα 3 ΜΒ γι’ αυτό διαφοροποιήθηκαν με τη κωδική ονομασία Penryn-3M.
Penryn-3M
Οι Penryn-3M είχαν συνολική επιφάνεια 82 mm² (σε αντίθεση με τα 107 mm² των “μεγάλων” Penryn) και όπως υποδηλώνει και η ονομασία τους διέθεταν μέχρι και 3 MB κρυφή μνήμη 2ου επιπέδου (L2 cache). Αντικατέστησαν τους επεξεργαστές Merom-2M. Η πιο προσιτή σειρά (για το ευρύ αγοραστικό κοινό) αποτέλεσε η σειρά επεξεργαστών Core 2 Duo T6xxx, οι οποίοι διέθεταν 2 ΜΒ κρυφή μνήμη και το εισαγωγικό μοντέλο Τ6400 ξεκινούσε με ταχύτητα ρολογιού 2 GHz.
Κογιανισκάτσι
Το Κογιανισκάτσι, γνωστό και ως Κογιανισκάτσι: Ζωή χωρίς ισορροπία (αγγλικά: Koyaanisqatsi: Life out of Balance), είναι μια ταινία που γυρίστηκε από το 1975 μέχρι το 1982 και σκηνοθετήθηκε από τον Αμερικάνο σκηνοθέτη Γκόντφρεϊ Ρέτζιο. Ήταν το πρώτο μέρος της τριλογίας Κάτσι, και ακολουθήθηκε από τις ταινίες Πογουακάτσι και Νακοϊκάτσι. Η μουσική της ταινίας γράφτηκε από τον Φίλιπ Γκλας, και η εικονοληψία έγινε από τον Ρον Φρικ.
Penryn (μικροεπεξεργαστής)
Penryn-L
Οι επεξεργαστές Penryn-L θεωρούνται περισσότερο ως μια ειδική κατηγορία των Penyn-3M, με ενεργοποιημένο μόνο τον ένα πυρήνα. Ο πυρήνας Penryn-L ενσωματώθηκε στην εμπορική σειρά επεξεργαστών πολύ χαμηλής κατανάλωσης Core 2 Duo SU3xxx, στη Celeron 7xx/9xx και στη Pentium SU2xxx. Οι εκδόσεις Celeron διαθέτουν μόνο 1 ΜΒ κρυφή μνήμης 2ου επιπέδου, ενώ οι εκδόσεις Pentium διαθέτουν 2 ΜΒ.
Penryn-QC
Τον Αύγουστο του 2008 η Intel κυκλοφόρησε τους πρώτους επεξεργαστές με τέσσερις πυρήνες επεξεργασίας για φορητούς υπολογιστές, τον Core 2 Quad Q9100 και τον Core 2 Extreeme QX9300. Οι επεξεργαστές αυτοί απαιτούσαν σημαντικά πιο πολύ ισχύ από τους υπόλοιπους Penryn (45 W) καθώς και διαφορετικό τρόπο ψύξης, και έτσι δεν ήταν συμβατοί με τη σειρά φορητών υπολογιστών Centrino 2. Συν τοις άλλοις, ο QX9300 ήταν συμβατός μόνο με τα τσίπσετ GS45, GM45 και PM45.
Πηγές
Κατηγορία:Μικροεπεξεργαστές Intel
Πατριάρχης Μηνάς
Ο Μηνάς (... - 25 Αυγούστου 552) διετέλεσε Πατριάρχης Κωνσταντινουπόλεως από το 536 ως το 552.
Καταγόταν από την Αλεξάνδρεια της Αιγύπτου. Είχε λάβει αξιόλογη παιδεία και ήταν διευθυντής μεγάλου νοσοκομείου στην Πόλη. Εξελέγη Πατριάρχης Κωνσταντινουπόλεως το 536 μετά την καθαίρεση του προκατόχου του, Πατριάρχη Άνθιμου (ή ίσως και πριν από αυτήν), κατ' επιλογή του Βυζαντινού αυτοκράτορα Ιουστινιανού, ενώ τη χειροτονία του τέλεσε ο Πάπας Αγαπητός Α΄.
Εναντιώθηκε στη διδασκαλία του Ωριγένη. Τιμωρήθηκε από τον Πάπα με ακοινωνησία για μικρό διάστημα το 547 και το 551, καθώς πήρε αποφάσεις αντίθετες προς αυτές του Πάπα. Γενικά η Πατριαρχία του χαρακτηρίστηκε από τη μεγάλη επιρροή του Πάπα στο Θρόνο της Κωνσταντινούπολης. Προήδρευσε Συνόδου το 536, το 543 και το 546. Στις 27 Δεκεμβρίου 537 τέλεσε τα πρώτα εγκαίνια (και στις 22 Δεκεμβρίου του 538 τα δεύτερα) του ναού της Αγίας Σοφίας, ενώ στις 28 Ιουλίου 550 τέλεσε τα εγκαίνια του ναού των Αγίων Αποστόλων.
Ο Πατριάρχης Μηνάς πέθανε το έτος 552, πιθανόν τον μήνα Αύγουστο. Ανακηρύχθηκε άγιος και η Ορθόδοξη Εκκλησία τιμά τη μνήμη του στις 25 Αυγούστου.
Κογιανισκάτσι
Η ταινία αποτελείται κυρίως από πλάνα πόλεων και φυσικών τοπίων στις Ηνωμένες Πολιτείες της Αμερικής. Δεν υπάρχει διάλογος, αφήγηση, και ηθοποιοί. Ο τόνος του κάθε μέρους της ταινίας καθορίζεται από το συνδυασμό των εικόνων και της μουσικής.
Η ταινία υπήρξε υποψήφια για τη Χρυσή Άρκτο στο Διεθνές Φεστιβάλ Κινηματογράφου του Βερολίνου το 1983, ενώ κέρδισε τα βραβεία κοινού στα Φεστιβαλ του Σάο Πάολο και της Βαρσοβίας. Η μουσική της, παράλληλα, βραβεύτηκε από τον Κύκλο Κριτικών του Λος Άντζελες.
Το DVD της ταινίας κυκλοφόρησε στις 17 Σεπτεμβρίου του 2002.
Παραπομπές
Κατηγορία:Αμερικανικές ταινίες Κατηγορία:Ταινίες του 1982 Κατηγορία:Αγγλόφωνες ταινίες Κατηγορία:Ταινίες γυρισμένες στη Γιούτα Κατηγορία:Ταινίες γυρισμένες στο Σικάγο
Νέτμπολ
Το νέτμπολ ή δικτυοσφαίρα είναι ένα γυναικείο ομαδικό άθλημα, που μοιάζει αρκετά με το μπάσκετ. Σύμφωνα με την ομοσπονδία παίζεται από 20 εκατομμύρια άτομα σε 80 χώρες.
Παίζεται σε μεγαλύτερο γήπεδο από το μπάσκετ,υπάρχουν 2 ομάδες που η κάθε ομάδα έχει επτά παίκτριες και τα δίχτυα στηρίζονται σε στύλους αντί για ταμπλό. Το νέτμπολ ξεκίνησε στις Ηνωμένες Πολιτείες, και σήμερα είναι αρκετά δημοφιλές στην Καραϊβική, στη Σρι Λάνκα και στο Ηνωμένο Βασίλειο. Οι κανόνες του δε μοιάζουν μόνο με του μπάσκετ, αλλά είναι σαν να έχουν παρθεί από πολλά διαφορετικά ομαδικά αθλήματα. Δε μπορείς να ντριμπλάρεις τη μπάλα, ενώ η κάθε παίκτρια μπορεί να κινηθεί μόνο σε συγκεκριμένα μέρη του γηπέδου.
Το άθλημα έχει και πάρα πολλές παραλλαγές, σε άτομα που συμμετέχουν (ομάδες των 6 ή των 5), σε εσωτερικούς ή εξωτερικούς χώρους, σε μικτές ομάδες, σε ομάδες αντρών (δεν έχει καθόλου απήχηση και έχει σταματήσει), σε άθλημα για παιδιά με διαφορετικούς κανονισμούς.
Η τωρινή κάτοχος του Παγκοσμίου Κυπέλλου είναι η Νέα Ζηλανδία.
Συνδέσεις
Κατηγορία:Αθλήματα Κατηγορία:Ομαδικά αθλήματα Κατηγορία:Παιχνίδια με μπάλα Κατηγορία:Παραλλαγές καλαθοσφαίρισης
Πλάνη του τζογαδόρου
Η πλάνη του τζογαδόρου (The Gambler's fallacy) είναι η πεποίθηση ότι εάν υπάρχουν αποκλίσεις από την αναμενόμενη συμπεριφορά σε επανειλημμένες ανεξάρτητες δοκιμές κάποιας τυχαίας διαδικασίας, τότε οι αποκλίσεις αυτές είναι πιθανό να εξομαλυνθούν από αντίθετες αποκλίσεις στο μέλλον.
Για παράδειγμα αν ένα κέρμα ριχτεί επανειλημμένα και έρχεται «γράμματα» περισσότερες φορές από αυτές που αναμένονται, τότε ένας παίκτης μπορεί λανθασμένα να πιστέψει ότι σε μελλοντικές ρίψεις του νομίσματος το «κεφάλι» είναι πιο πιθανό να έρθει. Αυτή η προσδοκία είναι λανθασμένη για τον απλό λόγο ότι το σύμπαν δεν έχει μνήμη. Το αποτέλεσμα επαναλαμβανόμενων ρίψεων είναι στατιστικά ανεξάρτητο, δηλαδή η πιθανότητα να έρθει «κεφάλι» ή «γράμματα» είναι 50% σε κάθε ρίψη. Η πιθανότητα στην πρώτη ρίψη να έρθει «κεφάλι» είναι 1⁄2 και η πιθανότητα να έρθει πάλι «κεφάλι» στην δεύτερη ρίψη είναι 1⁄2 × 1⁄2 = 1⁄4, δηλαδή μία στις τέσσερις και η πιθανότητα να έρθει 3 φορές συνεχόμενα «κεφάλι» είναι 1⁄8 δηλαδή μία στις οχτώ = 0,5×0,5×0,5= 0,53 = 0.125 = 1⁄8 και για n ρίψεις η πιθανότητα να έρθει n φορές κεφάλι είναι 1\over2^n, όσοι και όλοι οι πιθανοί συνδυασμοί.
Ας υποθέσουμε ότι ρίξαμε «κεφάλι» 4 συνεχόμενες φορές και εάν ρίξουμε πάλι «κεφάλι» θα έχουμε 5 συνεχόμενες ρίψεις με αποτέλεσμα «κεφάλι». Η πιθανότητα όπως είδαμε να έρθει 5 φορές συνεχόμενες «κεφάλι» είναι 1\over2^5 = 0,55 = 0.03125 = 1⁄32 = μια στις τριάντα δύο. Η πλάνη του τζογαδόρου είναι να πιστέψει ότι η πιθανότητα να έρθει «γράμματα» την πέμπτη φορά είναι μεγαλύτερη από το να έρθει «κεφάλι», προσδοκία εσφαλμένη καθώς η πιθανότητα για 5 φορές «κεφάλι» και η πιθανότητα για 4 φορές «κεφάλι» και μετά «γράμματα» είναι απόλυτα ίσες και είναι μια στις τριάντα δύο. Με 4 φορές «κεφάλι» η πιθανότητα να έρθει την πέμπτη φορά «γράμματα» είναι:   δηλαδή πάλι 50%.
Από τα παραπάνω συμπεραίνουμε ότι εάν κάποιος ρίξει ένα νόμισμα για n=21 φορές, η πιθανότητα να έρθει 21 φορές «κεφάλι» είναι = 0,521 δηλαδή 1 στις 2.097.152 φορές, αλλά η πιθανότητα να έρθει «κεφάλι» την 21η φορά αφού έχει ήδη ρίξει 20 φορές «κεφάλι» είναι 1⁄2, δηλαδή όσες και να έρθει «γράμματα».
Παραδείγματα
Η πλάνη του τζογαδόρου είναι επίσης γνωστή και ως η πλάνη του Μόντε Κάρλο επειδή το διασημότερο παράδειγμα συνέβη στο καζίνο του Μόντε Κάρλο το καλοκαίρι του 1913, όταν το μαύρο είχε έρθει 26 συνεχόμενες φορές και οι παίκτες έχασαν εκατομμύρια γαλλικά φράγκα ποντάροντας κόκκινο.
Υπάρχει και η αντίθετη περίπτωση, δηλαδή να φαίνεται ότι η πλάνη του τζογαδόρου ισχύει αλλά στην πραγματικότητα να μην ισχύει. Κλασσική περίπτωση είναι το Μπλακ τζακ όπου οι πιθανότητες να βγει βαλές στα εναπομείναντα χαρτιά είναι μικρότερες από το να βγει οποιοδήποτε άλλο φύλλο εάν έχει ήδη βγει βαλές σε προηγούμενο «χέρι». Σε αυτή την λογική είναι χτισμένο το «μέτρημα των χαρτιών» στο Μπλακ τζακ, το οποίο με την κατάλληλη τακτική μπορεί να αποδώσει κέρδη στον παίκτη, καθώς οι πιθανότητες να κερδίζει στην διάρκεια είναι μεγαλύτερες από αυτές του καζίνο (έως και 2.5%), όταν στα εναπομείναντα χαρτιά υπάρχουν πιο πολλά μεγάλα φύλα (δέκα βαλές ντάμα ρήγας και άσος) από μικρά (δύο τρία τέσσερα πέντε και έξι). Τα φύλα εφτά οχτώ και εννέα δεν τα μετράνε. Τα περισσότερα καζίνο για να αντιμετωπίσουν το μέτρημα των χαρτιών επανατοποθετούν τα ήδη μοιρασμένα χαρτιά στα εναπομείναντα μετά από κάθε «χέρι». Περισσότερα για το μέτρημα χαρτιών στο λήμμα Card counting της αγγλικής Wikipedia
Άλλο ένα παράδειγμα που καταδεικνύει ότι τα μαθηματικά και η ανθρώπινη διαίσθηση είναι αντικρουόμενες έννοιες, είναι το πρόβλημα των γενεθλίων. Από την 1η Ιανουαρίου μέχρι και την 31η Δεκεμβρίου είναι 366 μέρες, συμπεριλαμβανομένης και της 29ης Φεβρουαρίου. Άρα για να είμαστε 100% σίγουροι ότι θα βρούμε τουλάχιστον δύο άτομα με κοινή μέρα γενεθλίων, χρειαζόμαστε το λιγότερο 367 άτομα, δηλαδή αυτούς του 366 και ακόμα έναν. Ενώ το παραπάνω παράδειγμα είναι πλήρως κατανοητό και μέσα στην «κοινή λογική» δεν ισχύει το ίδιο για τον μικρότερο αριθμό ατόμων που απαιτούνται ώστε η πιθανότητα να βρούμε τουλάχιστον δύο άτομα με την ίδια μέρα γενέθλιων να είναι 99%. Σκεφτείτε το λίγο, κάντε μια πρόβλεψη και μετά διαβάστε το άρθρο πρόβλημα των γενεθλίων για να δείτε πόσο έξω πέσατε.
Δείτε επίσης
Κατηγορία:Στατιστική θεωρία Κατηγορία:Λογική πλάνη Κατηγορία:Μαθηματικά παράδοξα
Οικογένεια Μητσοτάκη
Η οικογένεια Μητσοτάκη είναι πολιτική οικογένεια με καταγωγή από την περιοχή των Χανίων της Κρήτης, με μακρά παράδοση. Σύμφωνα με τον καθηγητή Νικόλαο Β. Τωμαδάκη, η απώτερη καταγωγή της ήταν από το σημαντικό σόι των Ανδρεαδάκηδων, από το χωριό Χορδάκι του Ακρωτηρίου. Η ονομασία της οικογένειας Μητσοτάκη προέρχεται από το κρητικό «μιτσός», που σημαίνει το παιδάκι, το πιτσιρίκι, γι' αυτό και η αρχική μορφή του οικογενειακού επιθέτου ήταν Μιτσοτάκης, τύπος που επιβιώνει μέχρι σήμερα.
Ο γενάρχης Κωνσταντίνος Μητσοτάκης του Κωνσταντίνου (1845–1898), ο λεγόμενος γερο-Κωστής ή Γεροκωστής, νυμφεύθηκε την Κατίγκω (Αικατερίνη) Βενιζέλου, αδερφή του Ελευθερίου Βενιζέλου, μέσω της οποίας η οικογένεια Μητσοτάκη συνδέθηκε συγγενικά με την οικογένεια Βενιζέλου. Ήταν ιδρυτής του λεγόμενου «Κόμματος των Ξυπόλητων», το οποίο αργότερα παρέλαβε ο Ελευθέριος Βενιζέλος και το μετεξέλιξε στο Κόμμα των Φιλελευθέρων. Ο Κυριάκος Κ. Μητσοτάκης (1883–1944), γιός του γερο-Κωστή, διετέλεσε βουλευτής Χανίων, όπως και ο αδερφός του Αριστομένης Μητσοτάκης, ο οποίος επιπλέον υπηρέτησε ως υπουργός Εθνικής Οικονομίας στην κυβέρνηση του Αλέξανδρου Παπαναστασίου και αντιπρόεδρος της Βουλής των Ελλήνων.
Ο Κωνσταντίνος Μητσοτάκης (1918–2017) διετέλεσε Πρωθυπουργός της Ελλάδας κατά την περίοδο 1990–93, η κόρη του Ντόρα Μπακογιάννη είναι νυν βουλευτής Χανίων και έχει διατελέσει υπουργός Εξωτερικών, υπουργός Πολιτισμού και δήμαρχος Αθηναίων. Ο γιος του, Κυριάκος Μητσοτάκης, υπηρετεί ως Πρωθυπουργός της Ελλάδας μετά την εκλογή του στις 7 Ιουλίου 2019, ενώ αρχύτερα διετέλεσε υπουργός Διοικητικής Μεταρρύθμισης και Ηλεκτρονικής Διακυβέρνησης και Αρχηγός της Αξιωματικής Αντιπολίτευσης.
Γενεαλογία
διευθύντρια του πολιτικού γραφείου του Κων. Μητσοτάκη, σύζυγος του Επαμεινώνδα Βιρβιδάκη και κόρη του Κυριάκου
Προεδρική εκλογή των Ηνωμένων Πολιτειών 2020
Οι προεδρικές εκλογές των Ηνωμένων Πολιτειών, είναι οι 59ες προεδρικές εκλογές των Ηνωμένων Πολιτειών οι οποίες διεξήχθησαν την Τρίτη 3 Νοεμβρίου 2020. Οι ψηφοφόροι εξέλεξαν 538 εκλέκτορες, οι οποίοι στις 14 Δεκεμβρίου 2020 εξέλεξαν νέο Πρόεδρο και νέα Αντιπρόεδρο των Ηνωμένων Πολιτειών. Νικητής των εκλογών, αναδείχθηκε ο υποψήφιος του Δημοκρατικού Κόμματος, Τζο Μπάιντεν με την συνυποψήφιά του Κάμαλα Χάρις.
Από τις αρχές του 2020 πολλοί πολιτικοί έχουν ξεκινήσει προεδρικές εκστρατείες, από τους οποίους πολλοί παραιτήθηκαν από τον αγώνα ενώ άλλοι προκρίθηκαν για την επόμενη φάση της προεδρικής εκλογής. Κάθε κόμμα κλήθηκε να προτείνει έναν μοναδικό υποψήφιο για Πρόεδρο και τον συνυποψήφιό του για Αντιπρόεδρο, η επιλογή των οποίων έγινε με εσωκομματικές προκριματικές εκλογές και αρχαιρεσίες.
Ο Ντόναλντ Τραμπ, 45ος και σημερινός Πρόεδρος, ξεκίνησε την εκστρατεία επανεκλογής του και πολλές οργανώσεις του Ρεπουμπλικανικού Κόμματος τον υποστήριξαν αμέσως, χωρίς να προηγηθούν προκριματικές εκλογές. Για τους Δημοκρατικούς είχαν ξεκινήσει τις εκστρατείες τους 29 σημαντικοί υποψήφιοι, ο μεγαλύτερος αριθμός υποψηφίων οποιουδήποτε κόμματος στην αμερικανική πολιτική μετά τη μεταρρύθμιση. Στις αρχές του Ιουνίου 2020, ο Τζο Μπάιντεν έφτασε το ορόσημο των 1.991 δεσμευμένων αντιπροσώπων και κέρδισε το δικαίωμα να προταθεί από το Εθνικό Συνέδριο του Δημοκρατικού Κόμματος που θα διεξάχθηκε στις 17-20 Αυγούστου. Στις 18 Αυγούστου, τη δεύτερη ημέρα του Εθνικού Συνεδρίου του Δημοκρατικού Κόμματος, ο Τζο Μπάιντεν αναδείχθηκε επίσημα ως ο υποψήφιος του Δημοκρατικού Κόμματος για το ανώτατο αξίωμα των ΗΠΑ.
Ο νικητής των προεδρικών εκλογών του 2020 προγραμματίστηκε να αναλάβει καθήκοντα κατόπιν ορκωμοσίας που έγινε στις 20 Ιανουαρίου 2021.
Στις 7 Νοεμβρίου 2020, σύμφωνα με τα προκαταρτικά αποτελέσματα ο Τζο Μπάιντεν συγκέντρωνε πάνω από τους 270 εκλέκτορες, οπότε θα ήταν ο επόμενος Πρόεδρος των ΗΠΑ.
Διαδικασία
Το Άρθρο Δύο του Συντάγματος των Ηνωμένων Πολιτειών ορίζει ότι για να υπηρετήσει ένας άνθρωπος στη θέση του προέδρου, πρέπει να είναι γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές. Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους. Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές. Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών θα επιλέξει τον αντιπρόεδρο με πλειοψηφικά κριτήρια.
Την 26η Αυγούστου 2019, το Κοινοβούλιο του Μέιν θέσπισε με νομοσχέδιο ένα εκλογικό σύστημα με κατάταξη επιλογών, για τις προεδρικές και τις γενικές εκλογές, του οποίου όμως η εφαρμογή ενδέχεται να καθυστερήσει.
Η 22η τροπολογία του Συντάγματος ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές. Αυτό σημαίνει ότι οι πρώην πρόεδροι Μπιλ Κλίντον, Τζορτζ Μπους και Μπαράκ Ομπάμα δεν μπορούν να επανεκλεγούν στην προεδρία. Ο πρώην πρόεδρος Τζίμι Κάρτερ, ο οποίος έχει διατελέσει μόνο μία θητεία ως πρόεδρος, βάσει του Συντάγματος επιτρέπεται να εκλεγεί για ακόμα μία θητεία, αλλά δεν έθεσε την υποψηφιότητά του στις εκλογές του 2020, δηλώνοντας: «[στην ηλικία των] 95 δεν το συζητάμε με τίποτα. ''Δυσκολεύομαι ακόμα και να περπατήσω. Μάλλον έχει περάσει ο καιρός που μπορούσα να ασχοληθώ με την πολιτική, ή να διεκδικήσω την προεδρία''».
Δημογραφικές τάσεις
Εκτιμάται ότι στις εκλογές του 2020 το 40% των ψηφοφόρων θα έχουν ηλικίες 18 έως 45 ετών. Επίσης, ότι πάνω από 30% των ψηφοφόρων θα είναι έγχρωμοι. Οι αλλαγές στα δημογραφικά στοιχεία των ψηφοφόρων μετά τις εκλογές του 2016 ίσως επηρεάσουν τα αποτελέσματα των εκλογών του 2020. Εκτιμάται ότι τα ποσοστά των ψηφοφόρων που είναι Αφροαμερικανοί, Ισπανοί, Ασιάτες και άλλες εθνικές μειονότητες, καθώς και των ψηφοφόρων που είναι «λευκοί πτυχιούχοι πανεπιστημίου» θα είναι αυξημένα το 2020, ενώ φθίνουσα είναι η πορεία των ποσοστών για τους «λευκούς χωρίς πτυχίο». Αυτή η μετατόπιση ίσως ευνοήσει τον υποψήφιο του Δημοκρατικού Κόμματος. Ωστόσο, λόγω γεωγραφικών διαφορών, δεν αποκλείεται ο Τραμπ (ή άλλος Ρεπουμπλικάνος υποψήφιος) να κερδίσει από το Σώμα Εκλεκτόρων ακόμα και αν χάνει στις λαϊκές ψήφους, και μάλιστα με μεγαλύτερη διαφορά αυτής του 2016.
Παράλληλες εκλογές
Οι προεδρικές εκλογές θα διεξαχθούν ταυτόχρονα με τις εκλογές για τη Γερουσία και τη Βουλή των Αντιπροσώπων. Επίσης, σε πολλές πολιτείες θα διεξαχθούν, παράλληλα, εκλογές για τους φορείς της εκτελεστικής και της νομοθετικής εξουσίας. Μετά τις εκλογές, η Βουλή θα ανακατανείμει τις έδρες μεταξύ των 50 πολιτειών, βάσει των αποτελεσμάτων της Απογραφής του Αμερικανικού πληθυσμού που θα γίνει το 2020, και οι πολιτείες θα προβούν σε αναδιάρθρωση των εκλογικών περιφερειών τους. Στις περισσότερες πολιτείες, η αναδιάρθρωση γίνεται από τον κυβερνήτη και το νομοθετικό σώμα (ενώ μερικές πολιτείες έχουν ειδικές αναδιαρθρωτικές επιτροπές). Συχνά, ένα κόμμα που κερδίζει στις προεδρικές εκλογές έχει την τάση να προσελκύει ψήφους και για τις άλλες εκλογές που διεξάγονται παράλληλα. Επίσης, το κυβερνών κόμμα θα έχει την ευκαιρία να κερδίσει ένα προβάδισμα για τις επόμενες εκλογές με μεροληπτική αναδιάρθρωση των εκλογικών περιφερειών προς όφελός του.
Δίκη του Τραμπ
Την 18η Δεκεμβρίου 2019, η Βουλή των Αντιπροσώπων αποφάσισε να απαγγείλει κατηγορίες στον Πρόεδρο Τράμπ για δύο παραβάσεις. Η δίκη στη Γερουσία ξεκίνησε την 21η Ιανουαρίου 2020 και ολοκληρώθηκε την 5η Φεβρουαρίου, με αποτέλεσμα την αθώωση του Τραμπ. Αυτή ήταν η πρώτη φορά που ένας πρόεδρος δικάστηκε κατά τη διάρκεια της πρώτης θητείας του και ενώ ήταν υποψήφιος για δεύτερη θητεία. Η προεκλογική εκστρατεία του Τραμπ συνεχίστηκε παρά την δίκη, η οποία επηρέασε την πολιτική ζωή ποικιλοτρόπως.
Υποψηφιότητες
Αντίθετα με τις περισσότερες δημοκρατικές χώρες, όπου ο αρχηγός του κόμματος, ή οι υποψήφιοι για τις θέσεις της κυβέρνησης, μπορούν να συμμετάσχουν σε απεριόριστο αριθμό εκλογικών αναμετρήσεων αν έχουν την υποστήριξη των απλών μελών του κόμματος, οι εκλογές για την ηγεσία των Αμερικανικών κομμάτων, ανά τετραετία, πρέπει να ξεκινούν από το μηδέν. Υπάρχει η αντίληψη ότι στους γύρους με κατεστημένους προέδρους, αυτές οι εκλογές είναι συνήθως τυποποιημένες εκ των προτέρων και με μεροληπτικούς κανόνες.
Διαδικαστικές αλλαγές
Ο Ντόναλντ Τραμπ διεκδικεί την επανεκλογή του και έχει το προβάδισμα της πρώτης θητείας του, οπότε οι Ρεπουμπλικάνοι, τόσο σε πολιτειακό όσο και σε εθνικό επίπεδο, έχουν συντονίσει τις δραστηριότητές τους με την εκστρατεία του ώστε να επωφεληθούν από αυτό και να αποτελέσουν μεγαλύτερη πρόκληση για τους ανταγωνιστές. Με την υποστήριξη των Ρεπουμπλικανών, ο Τραμπ θα μπορέσει να κλειδώσει γρηγορότερα τον αριθμό των αντιπροσώπων που χρειάζονται για την υποψηφιότητα, και να «αποφύγει τις διαφωνίες» στην εθνική συνέλευση.
Οι συνεργάτες του Τραμπ παρότρυναν τις Ρεπουμπλικανικές πολιτειακές επιτροπές, που χρησιμοποίησαν αναλογικές μεθόδους για την ανάθεση εκπροσώπων το 2016, να αλλάξουν και να εφαρμόσουν μία πλειοψηφική μέθοδο στην οποία ο «ο νικητής τα παίρνει όλα» (δηλαδή ο υποψήφιος που θα νικήσει σε μία πολιτεία παίρνει όλους τους αντιπροσώπους της) ή «ο νικητής παίρνει τα περισσότερα» (δηλαδή ο υποψήφιος που θα νικήσει, θα πάρει όλους τους εκπροσώπους μόνο αν έχει συγκεντρώσει έναν προσδιορισμένο αριθμό ψήφων, αλλιώς οι εκπρόσωποι θα μοιραστούν αναλογικά).
Αρκετές Ρεπουμπλικανικές πολιτειακές επιτροπές ακύρωσαν τις αντίστοιχες προκριματικές εκλογές ή αρχαιρεσίες τους. Περί αυτού, παρέπεμψαν στο γεγονός ότι οι Ρεπουμπλικανοί ακύρωσαν πολλές πολιτειακές προκριματικές όταν οι Τζορτζ Μπους ο πρεσβύτερος και Τζορτζ Μπους ο νεότερος διεκδίκησαν δεύτερη θητεία το 1992 και το 2004, αντίστοιχα. Και οι Δημοκράτες έκαναν το ίδιο, όταν οι Μπιλ Κλίντον και Μπαράκ Ομπάμα διεκδίκησαν επανεκλογή το 1996 και το 2012, αντίστοιχα. Τον Δεκέμβριο του 2019 η Χαβάη ακύρωσε τις προκριματικές και ανέθεσε τους αντιπροσώπους της στον Τραμπ, ενώ αργότερα και άλλες πολιτείες, όπως το Κάνσας και η Νεβάδα, έκαναν το ίδιο.
Προκριματικές εκλογές κόμματος
Η εκστρατεία για την επανεκλογή του Ντόναλντ Τραμπ άρχισε αμέσως μετά τη νίκη του το 2016, δίνοντας την εντύπωση μίας «εκστρατείας χωρίς τέλος», και από τους αναλυτές περιγράφηκε ως τακτική του να μην διακόπτονται οι πολιτικές συναθροίσεις ακόμα και κατά τη διάρκεια της προεδρίας. Την 20η Ιανουαρίου 2017, στις 5:11 μ.μ., ο Τραμπ ήταν ο πρώτος υποψήφιος που υπέβαλλε αίτηση για επανεκλογή την ίδια ημέρα που ορκίστηκε ως ο 45ος Πρόεδρος της Αμερικής, καταρρίπτοντας τα ρεκόρ όλων των προηγούμενων προέδρων.
Ο πρώην κυβερνήτης της Μασαχουσέτης Μπιλ Γουέλντ ήταν ο πρώτος μεγάλος πολιτικός που προκάλεσε τον Τραμπ στους προκριματικούς του Ρεπουμπλικανών, κατόπιν μίας ανακοίνωσης στις 15 Απριλίου 2019. Ο Γουελντ, ο οποίος το 2016 ήταν ο υποψήφιος του κόμματος Ελευθεριστών για τη θέση του αντιπρόεδρου, θεωρείται ως συμμετέχων με ελάχιστες πιθανότητες επιτυχίας επειδή οι ελευθεριστικές του θέσεις σε διάφορα πολιτικά ζητήματα, όπως το δικαίωμα στην άμβλωση, οι γάμοι ομοφυλοφίλων και η νομιμοποίηση της μαριχουάνας, έρχονται σε αντιπαράθεση με τις παραδοσιακές συντηρητικές θέσεις. Ο επιχειρηματίας Ρόκι ντε λα Φουέντε μπήκε στον αγώνα την 16η Μαΐου 2019, αλλά δεν κέρδισε μεγάλη αναγνώριση ως σημαντικός υποψήφιος.
Ο πρώην βουλευτής του Ιλλινόις Τζο Γουόλς, την 25η Αυγούστου 2019 ξεκίνησε την πρόκλησή του, λέγοντας: «Θα κάνω ό,τι μπορώ. Δεν θέλω να κερδίσει [ο Τραμπ]. Η χώρα δεν έχει περιθώρια για άλλη νίκη του. Αν δεν είμαι επιτυχημένος, δεν τον ψηφίζω». Ο Γουόλς απέσυρε την υποψηφιότητά του την 7η Φεβρουαρίου του 2020, αφού συγκέντρωσε γύρω στο 1% της στήριξης στις αρχαιρεσίες της Αϊόβα. Δήλωσε ότι «κανείς δεν μπορεί να νικήσει τον Τραμπ στους προκριματικούς των Ρεπουμπλικάνων» επειδή για την ώρα το Ρεπουμπλικανικό Κόμμα τον «λατρεύει». Κατά τη γνώμη του, οι υποστηρικτές του Τραμπ είναι "οπαδοί" που τον βλέπουν ως "αλάνθαστο", όμως είναι παραπληροφορημένοι από τα συντηρητικά μέσα ενημέρωσης. Δεν γνωρίζουν την ακριβή αλήθεια και – το σημαντικότερο – δεν ενδιαφέρονται να την μάθουν». Την 8η Σεπτεμβρίου 2019, ο πρώην κυβερνήτης της Νότιας Καρολίνας και βουλευτής Μαρκ Σάνφορντ, ανακοίνωσε επίσημα ότι θα προκαλέσει τον Τραμπ, αλλά 65 ημέρες αργότερα, την 12η Νοεμβρίου 2019, αποσύρθηκε αποτυγχάνοντας να εξασφαλίσει υποστήριξη από τους Ρεπουμπλικανικούς κύκλους.
Η προεκλογική εκστρατεία του Τραμπ ήταν ενεργητική σε όλην την περίοδο των προκριματικών, με εκδηλώσεις το Φεβρουάριο, ακόμα και στις πολιτείες Νότια Καρολίνα και Νεβάδα παρόλο που ακυρώθηκαν οι Ρεπουμπλικανικοί προκριματικοί. Από τα αποτελέσματα των κομματικών αρχαιρεσιών της Σούπερ Τρίτης ο Τραμπ φάνηκε αήττητος. Κέρδισε σε όλες τις εκλογικές αναμετρήσεις του Ρεπουμπλικανικού κόμματος: σε μερικές πολιτείες ήταν ο μοναδικός υποψήφιος ενώ σε άλλες του έδωσαν τους αντιπροσώπους κατευθείαν, χωρίς διεξαγωγή εκλογών. Στις 11 Αυγούστου 2020 είχε εξασφαλίσει τουλάχιστον 2.300 αντιπροσώπους. Στο συνέδριο του Ρεπουμπλικανικού Κόμματος, στα τέλη του Αυγούστου, επιβεβαιώθηκε η υποψηφιότητά του για την προεδρική εκλογή.
Άλλοι υποψήφιοι
Πολλά υποσχόμενοι υποψήφιοι που προκάλεσαν τον Πρόεδρο.
Διαδικαστικές αλλαγές
Τον Αύγουστο του 2018, η Δημοκρατική Εθνική Επιτροπή αποφάσισε ότι από το 2020 δεν θα επιτρέπεται στους «σουπερεκλέκτορες» (είναι οι εκλέκτορες που δεν είναι δεσμευμένοι σε κάποιον υποψήφιο και μπορούν να επιλέξουν ποιον υποψήφιο θα ψηφίσουν) να ψηφίζουν στον πρώτο γύρο της διαδικασίας. Έτσι, υποψήφιος για την προεδρία θα χριστεί ο υποψήφιος που θα συγκεντρώσει την πλειοψηφία των δεσμευμένων εκπροσώπων. Να σημειωθεί ότι από τους 4.765 Δημοκρατικούς εκπροσώπους οι περίπου 714 (15%) είναι «σουπερεκλέκτορες», που συνήθως είναι Δημοκρατικοί βουλευτές, κυβερνήτες, πρώην πρόεδροι κι άλλοι ηγέτες του κόμματος και εκλεγμένοι αξιωματούχοι.
Σε έξι πολιτείες θα εφαρμοστεί σύστημα ψηφοφορίας με σειρά προτίμησης (στο οποίο οι εκλογείς κατατάσσουν τους υποψήφιους κατά σειρά προτίμησης): η Αλάσκα, η Χαβάη, το Κάνσας και το Ουαϊόμινγκ για όλα τα μέλη, και η Αϊόβα και η Νεβάδα για τα μέλη που δεν θα μπορέσουν να προσέλθουν στις αρχαιρεσίες προσωπικά.
Προκριματικές εκλογές κόμματος
Όταν η Χίλαρι Κλίντον έχασε στις προηγούμενες εκλογές, το Δημοκρατικό Κόμμα φάνηκε να μην έχει αρχηγό, και διχάστηκε μεταξύ της κεντρώας παράταξης του Κλίντον και της πιο προοδευτικής παράταξης του Σάντερς. Αυτό το χάσμα μεταξύ των δύο κομματικών παρατάξεων έχει αντικατοπτριστεί στις διάφορες εκλογές που προηγήθηκαν των προκριματικών του 2020, κυρίως στις εκλογές για την Προεδρία της Δημοκρατικής Εθνικής Επιτροπής, μεταξύ του μετριοπαθούς Τομ Πέρεζ και του προοδευτικού Κίθ Έλισον: ο πρώτος εξελέγη πρόεδρος και ο δεύτερος διορίστηκε αναπληρωτής πρόεδρος. Το 2018, σε πολλές περιφέρειες των ΗΠΑ που οι Δημοκράτες ήλπιζαν να κερδίσουν από την Ρεπουμπλικανική πλειοψηφία, οι εκλογές ήταν εριστικές και περιγράφηκαν ως «Δημοκρατικός εμφύλιος πόλεμος» από την εφημερίδα Politico. Εν τω μεταξύ, διαπιστώθηκε μια μετατόπιση του κέντρου βαρύτητας προς τα αριστερά όσον αφορά τα δίδακτρα, την υγειονομική περίθαλψη και τη μετανάστευση στις συναθροίσεις των Δημοκρατών της Γερουσίας.
Το 2020 το Δημοκρατικό Κόμμα ξεπέρασε το ρεκόρ του αριθμού υποψηφίων για την Προεδρία (που για λίγο καιρό ήταν πάνω από 2 δωδεκάδες), το οποίο είχε τεθεί στις προηγούμενες εκλογές (του 2016) και ήταν 17 μεγάλοι υποψήφιοι. Αρκετές γυναίκες μπήκαν στον αγώνα ως υποψήφιες, αυξάνοντας την πιθανότητα να χριστεί υποψήφια μία γυναίκα για δεύτερη φορά στη σειρά.